Lumekahur
Lumekahur on seade veest tehislume tootmiseks. Lumekahuri leiutas 1940. aastatel Kanada teadlase Ray Ringeri töörühm kogemata; töörühma eesmärk oli uurida hoopis jää mõju lennuki reaktiivmootorile, tekkinud lumi oli ainult tööd segav komponent (mootori düüsi pritsitud veest tekkinud lund tuli pidevalt ära kühveldada). Lund tootma hakati alles 1950. aastal, kui Wayne Pierce sama põhimõtet (kompressor, pihustid ja aiavoolik) kasutas ning 1954. aastal ka patendi sai. Tehislund (kunstlund) toodetakse ka plastist, näiteks filmide ja dekoratsioonide tarbeks.